Jeg heter Lydia Winters og er ansvarlig for merkevaren i Mojang,
og vi har lagd et lite spill kalt Minecraft.
Det jeg liker best å gjøre i Minecraft er å utforske. Jeg elsker å utforske huler
og se hva jeg kan finne. For en som ikke er programmerer, er jeg virkelig begeistret
over å gjøre disse Minecraft-oppgavene, og faktisk lære litt koding selv.
I den forrige oppgaven måtte vi bruke mange "gå fremover"-klosser.
Det ville vært enklere om vi bare kunne be datamaskinen om å utføre "gå fremover"-
kommandoen fire eller fem ganger.
Heldigvis for oss er datamaskiner skikkelig gode på å gjenta kommandoer
med gjenta-løkker.
Når vi lager Minecraft, bruker vi gjenta- løkker for å plassere ut materialer
når vi skaper en ny verden. Det er tusenvis av klosser.
Vi bruker også løkker til mindre ting, f.eks. for å få Alex sine føtter til
å bevege seg frem og tilbake når hun går.
Gjenta-løkker er en viktig del av programmering.
Natten kommer, så i de neste par oppgavene skal vi bygge et hus for å være trygge.
For å gjøre dette enkelt, skal vi bruke "gjenta"-klossen.
For å bygge en vegg til huset vårt, kan vi enten be Alex om å "gå fremover" og
"plassere planker" fire ganger etter hverandre - eller vi kan be henne
gå fremover og plassere én planke, og så sette disse to kommandoene inn i
en gjenta-løkke, som hun utfører flere ganger.
Nå klikker vi på gjenta-klossen, og forteller henne hvor mange ganger vi
vil at hun skal utføre disse kommandoene.
La oss bygge huset vårt før natten kommer. Ha det gøy!